Hun var født i Bergen, og hadde sin første jobb på en gardinfabrikk i perioden 1901 til 1905. Fra 1906 til 1916 var hun offiser i Frelsesarmeen. Hun var stasjonert i alt 14 steder på disse årene. I 1912 fikk hun ansvaret for å starte Frelsesarmeens menighet på Koppang. I 1916 trakk hun seg fra Frelsesarmeens tjeneste. Da var hun stasjonert i Sarpsborg. I 1916 flyttet hun til Horten, der hun drev en forretning i et par år. I 1919-1925 var hun bestyrer for Horten aldershjem.